सानसुनि 12:00 रिंगानिफ्राय जागायजेन्नाय हाबाफारिखौ बेखेवनानै होयो मिरू दुलाराय बर’ फरायसा आफादनि आफादगिरि मुस्रि लरेन्स इस्लारिया । गाहाय आलासि महरै ड° अनुप हाजरिका , एफ्लाएड एक्टिं FILM & TELEVISION DEPT. DBHRGFTI आ नुजाथिनाय मेहेर गोनां हाबाफारियाव बिथांआ गावनि बिबुंथियाव बुङोदि- माखासे सुबुं आरो दोलो आफादफोरा बिटिसियाव असमिया राव बाहायनाय जायाखै होन्नानै अजद लाबोनाय बाथ्राफोरा सैथो नङा । बिदिन्थि बादियै जिल्ला बेंगिरि मावख’निफ्राय जागायजेननानै गुबुन गुबुन मावख’फोराव असमिया हांखो आरो रावजों नाम फल’ख ( साइनबर्द) आलायनानै थानाय बाथ्रा खौ आसि थुनानै होयो । बेबादिनो दुलाराय बर’ फरायसा आफाद आ Co – Existence नि सायाव फोथायथि थानाय बाथ्राखौ रोखायै मिथिहोयो । गाहाइ आलासि महरै बाहागो लानानै ड० अनुप हाज’रिखाआ गावनि बिबुंथियाव बाहागो लाफैनो मोननायखौ गोजोन्नाय मोन्नाय फोरमायना बुङोदि बर’ राव आरो हारिमुवा दिनैनि समाव गासै आसाम आरो भारतावल’ नङा अदेबानि मुलुगनाङैनो मिथिजानाय राव आरो हारिमु। बावयैसो बड’लेण्ड मुलुग सोलोंसालियाव मुलुगनां हारिमु मावबादा लालांनाय बाथ्राखौ रायखांनानै बिथाङा बाख्ननायो।